121. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ. 34652 της 22 Δεκ. 1980/8 Ιαν.  1981  (ΦΕΚ Β΄ 1) Περί επεκτάσεως της ασφαλίσεως ανεργίας σε επαγγελματικές κατηγορίες μισθωτών του Νομού Τρικάλων. Εγκρίνουμε την επέκταση της ασφαλίσεως ανεργίας στις επαγγελματικές κατηγορίες προσώπων που απασχολούνται ή θα απασχοληθούν στις κατωτέρω κατηγορίες επιχειρήσεων που λειτουργούν ή θα λειτουργήσουν εκτός της ασφαλιστικής περιοχής του Τοπικού Υποκ/τος Ι.Κ.Α. Τρικάλων και μέσα στα όρια του Νομού Τρικάλων, από την ημερομηνία της αντίστοιχης επεκτάσεως της ασφαλίσεως του Ι.Κ.Α., ήτοι από 1.4.80: Εκκοκκιστήρια βάμβακος, Υφαντήρια, Υφαντουργεία, Νηματουργεία και Κλωστήρια, Φινιριστήρια, επιχειρήσεις επεξεργασίας τριχών, Πριονιστήρια ξυλείας, Επιχειρήσεις κονσερβοποιΐας κηπευτικών προϊόντων, Επεξεργασίας φύλλων καπνού, Ετοίμων Ενδυμάτων, Κεραμοποιείων, Ασβεστοποιείων, Επιχειρήσεις κατασκευής τσιμεντόλιθων, Επιχειρήσεις παντός είδους ηλεκτρικών ειδών και ψυγείων, Θερμαστρών, Επίπλων, Επιχειρήσεις επεξεργασίας μαρμάρων, Σιδηρών κατασκευών, Εξοχικά κέντρα και κέντρα διασκεδάσεως, Πρατήρια βενζίνης, Συνεργεία αυτοκινήτων ως και Νοσοκομεία και Κλινικές. 